Ёсць тэорыя аб хімічнай прыродзе камп’ютарнай залежнасці. Падчас гульні ў чалавека выдзяляюцца эндарфіны, адрэналін, як у гульцоў за рулеткай. Пры гэтым захапляе і сам працэс — азарт, дзеянне, атмасфера. Здавалася б, можна атрымаць дозу адрэналіну ў іншых месцах, хапае ж экстрэмальных відаў спорту, але камп’ютарных гульцоў надзвычай складана пераарыентаваць. Навошта кудысьці бегчы, намагацца, калі дома можна атрымаць такое ж задавальненне! Таму камп’ютарная залежнасць — гэта тое, што лягчэй прадухіліць, чым пераадолець.